# Aba Sámuel

### A Wikipédiából, a szabad lexikonból.

Aba Sámuel
Magyarország királya
Uralkodása | 1041 - 1044
Koronázása | 1041
Születése | 990-1000 körül
Halála | 1044. július
Előző uralkodó | Orseolo Péter
Következő uralkodó | Orseolo Péter
Dinasztia | Árpád-ház

Aba Sámuel (990-1000 körül – 1044), magyar király 1041-1044 között

A hagyomány szerint Edömér kun vezér leszármazottja, a Mátraalján az Aba nemzetség feje (e nemzetségből származnak a gagyi Báthoryak és az iktári Bethlenek), I. István húgának, Saroltának férje volt. I. István és Orseolo Péter uralkodása alatt ő volt az ország nádora.

Mikor 1041-ben lázadás tört ki a zsarnok Orseolo Péter ellen, őt választották meg királynak. Uralkodásában főként a közszabadokra, a vitézekre, közrendűekre támaszkodott. Péter azonban [[III. Henrik német-római császár]]hoz fordult segítségért, s Henrik 1042-ben valóban megverte Abát, de, beérve a tőle kapott nagy ajándékokkal, csakhamar visszatért. A télen Tullnt dúlták Aba hadai, mire a bosszús császár, aki a békealkut szándékosan halogatta, újra az országra tört, azt a Rábcáig elfoglalta, s Abát a Bécsi-erdőről való lemondás megígérésére kényszerítette. Gyöngeségének híre még híveit is elkedvetlenítette, ellenfelei pedig, ezt fölhasználva, Péter visszahelyezésén kezdtek dolgozni, mire Aba az 1043-as csanádi országgyűlés után e főurak közül ötvenet kivégeztetett, másokat pedig száműzetett.

Emiatt Gellért csanádi püspök keményen megfeddte őt, s megtagadta tőle a húsvéti koronázást, a papság azonban mégis híve maradt, hogy az egyházat a magyar nemzeti törekvések ellenzőjének ne tüntesse föl. Az urak egy része Németországba menekült s behívta Henriket és Pétert. Aba a ménfői ütközetet 1044. július 5-én árulás következtében elvesztette s futnia kellett. Hívei közé menekült, a Tisza felé, hogy új sereget alkosson: Füzesabony tájékán azonban gyilkosság áldozatául esett. A nép az általa alapított sári monostorban temette el.

## [szerkesztés] Irodalom

Kristó Gyula – Makk Ferenc: Az Árpád-ház uralkodói, I.P.C. Könyvek Kft., 1996, ISBN 963-7930-97-3

Előző uralkodó: {{{elozo}}} | Magyarország uralkodója 1041-1044 |  | Következő uralkodó: {{{kovetkezo}}}

A lap eredeti címe "http://hu.wikipedia.org../../../a/b/a/Aba_S%C3%A1muel_2113.html"

Kategória: Magyar uralkodók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Česky
- Deutsch
- Français
- Nederlands
- Polski
- Русский
- Slovenčina
- Svenska
- Українська